Suomalaisen verkkopalvelun kautta myytiin laitonta tavaraa kansainvälisestikin.

Tulli kertoi perjantaina takavarikoineensa Silkkitie-verkkokauppapaikan verkkopalvelimen ja sen sisällön kokonaisuudessaan. Viranomaisepäilyjen mukaan Silkkitien kautta on myyty Suomessa ja kansainvälisestikin ”merkittäviä määriä huumausaineita ja muuta laitonta tavaraa”.